
Hvad  Joseph  Smith  skænkede  Verden 

af  Apostel   Stephen   L.   Richards 


Jeg  vil  kort  prøve  paa  at  opregne  de  enestaaende  og  ejen- 
dommelige Bidrag,  Joseph  Smith  skænkede  Verden.  Jeg 
vil  ikke  forsøge  at  vurdere  deres  Betydning  eller  fremsætte 
dem  i  kronologisk  Orden.  De  fleste  af  disse  Ydelser  er  paa 
det  theologiske  Omraade,  men  der  gives  ogsaa  nogle  af 
mere  timelig  Art. 

DET  FØRSTE  SYN  BRAGTE  VISHED 
OM  GUDDOMMEN. 

Jeg  nævner  først  en  ny  Opfattelse  af  Gud  og  Guddom- 
men. Der  kan  ikke  herske  Tvivl  om,  at  der  i  den  religiøse 
Verden  i  Profetens  Barndom  eksisterede  endog  meget  taa- 
gede  og  usikre  Begreber  om  Guds  Personlighed  og  Treenig- 
hedens    Personer.     Datidens 
religiøse  Udtalelser   forekom- 
mer os  at  være  i  højeste  Grad 
vanskelige  at  fortolke  og  for- 
staa,  om  ikke  helt  uforstaae- 
lige.      I   dette   Øjemed  bragte 
det    første    Syn    Klarhed,   Be- 
stemthed og  Vished,  ikke  som 
et  Resultat  af  Tænkning,  Ar- 
gumentation og  Forfalskning, 
men  med  Erfaringens  Sikker- 
hed. Da  Joseph  gik  fra  Lun- 
den,   behøvede    han    ikke    at 
bevise  en  Teori  —  han  kend- 
te de  virkelige  Forhold.    Gud 
er  i  et  Menneskes  Skikkelse. 
Han  har  en  Stemme.  Han  ta- 
ler.   Han    er    betænksom    og 
venlig.  Han  besvarer  Bønner. 
Hans  Søn  er  den  samme,  men 
dog  en  særskilt  Person.  Han 
adlyder  Faderen  og  er  Midie- 
ren   mellem    Gud   og   Menne- 
sket. Opfattelsen  af  Gud  som 
blot   en   Essens    eller   Kraft   i   Universet   var    skrinlagt   og 
bragt  ud  af  Verden  for  bestandigt.  Vidnesbyrdet  er  direkte 
og  positivt  og  ugendriveligt.  Mange  har  ikke  troet  det,  men 
ingen  har  nogensinde  haft  Kundskab  til  at  modbevise  det. 


FORFATTEREN. 

Apostel  Stephen  L. 
Richards,  som  har 
skrevet  denne  interes- 
sante Artikel  blev  født 
den  18.  Juni  1879  og 
blev  kaldet  til  det  høje 
Apostelembede  den  18. 
Januar  1917  af  Præsi- 
dent Joseph  F.  Smith. 
Apostel  Richards  har 
fra  sin  tidlige  Barndom 
og  Ungdom  taget  aktiv 
Del  i  Kirkens  Arbejde. 
Broder  Richards  har 
en  glimrende  juridisk 
Uddannelse  bag  sig  og 
har  været  en  dygtig  og 
samvittighedsfuld  Sag- 
fører. Han  har  rejst 
meget  i  Kirkens  Inter- 
esse og  holdt  utallige 
Taler. 

DEN  HELLIGAANDS   VÆSEN. 

Den  Helligaårias  Væsen  og  Karakter  som  Medlem  af  Gud- 
dommen blev  senere  forkyndt  Profeten  ved  ^åbenbaring 
med  en  Klarhed  og  Bestemthed,  der  overgaar  anden  bibelsk 
Forklaring  af  dette  Emne.  Han  forkyndte:  »Faderen  har 
et  Legeme  af  Kød  og  Ben  lige  saa  haandgribcligt  som  Men- 
neskets; Sønnen  ogsaa;  men  den  Helligaand  har  ikke  et 
Legeme  af  Kød  og  Ben,  men  er  en  aandelig  Person.  Hvis 
det  ikke  var  Tilfældet,  kunde  den  Helligaand  ikke  tage 
Bolig  i  os.« 

NY  OPEATTELSE  AE  PRÆSTEDØMMET. 

For  det  andet  vil  jeg  henvise  til  en  ny  Opfattelse  af  Præ- 
stedømmets Natur.  Jeg  ser  bort  fra  Præstedømmets  Gen- 
givelse, om  hvilket  der  er  Vidncdsbyrd  af  en  saadan  Ka- 
rakter, der  berettiger  det  til  Prøvelse  for  en  hvilken  som 
helst  Domstol,  fordi  Gengivelsen  forudsætter  en  Tilbage- 
tagelse af  Præstedømmet  fra  Menneskene,  hvad  der  er  et 
polemisk  Stridsspørgsmaal.  Derimod,  oim  Præstedømmets 
Natur,  Pligter  og  Embeder  søger  jeg  forgæves  efter  Defini- 
tioner og  Forklaringer,  der  taaler  Sammenligning  med  dem, 
der  er  givet  af  Profeten. 

Først  er  der  den  vide  Uddeling  af  Præstedømmets  Kræf- 
ter og  Embeder  blandt  Kirkens  Mænd  og  Drenge.  Dette  var 
en  fuldstændig  Forandring,  saa  vidt  som  moderne  kristen 
Praksis  angaar.  Ingen  andre  end  nogle  faa  udvalgte  havde 
nogensinde  hævdet  denne  Rettighed  før,  endskønt  der  er 
troværdige  historiske  Beviser,  som  Profeten  ikke  kendte,  der 
berettiger  den  Antagelse,  at  den  samme  Praksis  eksisterede 
i  den  første  Kirke. 

Men  endnu  mere  betydningsfuldt  i  dets  Forandring  an- 
ser jeg  den  nye  Ordning  af  Præstedømmet  ,som  det  er  ble- 
vet aabenbaret  gennem  Joseph  Smith.  For  mig  eksisterer 
der  ikke  noget  smukkere  eller  mere  kristent  i  hele  den 
hellige  Skrift  end  denne  vidunderlige  Udlæggelse  af  den 
guddommelige  Myndighed,  der  er  overdraget  Menneskene 
til  at  handle  i  Guds  Navn.  Hør  blot: 

»Se,  mange  er  kaldede,  men  faa  er  udvalgte.  Og  hvorfor 
er  de  ikke  udvalgte?  Fordi  deres  Hjerter  er  de  verdslige 
Ting  hengivne,  og  de  tragte  efter  menneskelig  Ære,  saa  at 
de  ikke  kunde  lære  denne  ene  Lektie.  —  At  Præstedøm- 
mets Rettigheder  er  uadskilleligt  forbundne  med  Himlens 
Kræfter,  og  at  Himlens  Kræfter  ikke  kunde  kontrolleres 
eller  bruges  uden  ifølge  Retfærdighedens  Principper.  At  de 
kunde  overdrages  paa  os,  er  sandt;  men  naar  vi  forsøge  at 
skjule  vore  Synder,  tilfredsstille  vort  Hovmod  og  vor  for- 

fængelige  Ærgerrighed  eller  udøve  Kontrol,  Herredømme 
eller  Tvang  over  Menneskenes  Sjæle  i  nogensomhelst  Grad 
af  Uretfa^rdighed,  se  da  unddrager  Himlene  sig  os.  Herrens 
Aand  bedrøves,  og  naar  den  borttages,  da  er  saadanne 
Mænds  Præstedømme  og  Myndighed  tilende.«  -  -  Pagtens 
Bog  121:  34—37  incl. 

»Ingen  Magt  eller  Indflydelse  kan  eller  bør  udøves  i 
Kraft  af  Præstedømmet  uden  ved  Overbevisning,  Langmo- 
dighed, Mildhed,  Sagtmodighed  og  uskrømtet  Kærlighed. 
Ved  Venlighed  og  sand  Kundskab,  som  uden  Hykleri  og 
uden  Svig  skal  storligen  udvide  Sjælen.  —  Irettesæt  skarpt, 
naar  drevet  dertil  ved  den  Helligaand,  og  udvis  derefter 
større  Kærlighed  mod  en  saadan,  som  du  har  irettesat, 
paa  det,  at  han  ikke  skal  holde  dig  for  en  Fjende,  at  han 


Joseph  Smith 
Han  bad  og  blev  bønhørt. 

maa  erfare,  at  din  Trofasthed  er  stærkere  end  Dødens 
Baand.  Lad  dit  Hjerte  være  fuldt  af  Kærlighed  til  alle 
Mennesker  og  til  Troens  egne  og  bepryd  altid  dine  Tanker 
med  Dyd;  da  skal  du  have  større  Frimodighed  for  Guds 
Aasyn,  og  Præstedømmets  Lære  skal  falde  paa  din  Sjæl 
som  Himlens  Dug.  Den  Helligaand  skal  blive  din  stadige 
Ledsager,  og  dit  Scepter,  Betfærdighedens  og  Sandhedens 
uforanderlige  Scepter,  og  dit  Herredømme  skal  være  et 
evigt  Herredømme,  og  uden  Tvangsmiddel  skal  det  tilflyde 
dig  fra  Evighed  til  Evighed.«  -  -  Pagtens  Bog  121:  41 — 46 
incl. 

Heri  ligger  det  geniale  ved  Kristi  Begering.  Ingen  Tvang 

—  kun   Overtalelse;    ingen    Uretfærdighed   eller   Autokrati 

—  kun  Godhed  og  Kærlighed.  Her  findes  Svaret  paa  de  for- 
løhne  Aarhundreders  religiøse  Intolerance  og  Forbrydelser, 
den  fuldstændige  Gendrivelse  af  Guds  paastaaede  Uretfær- 
dighed. 

NY  OG  FORTSAT  AABENBARING. 

Derna^st  vil  jeg  gerne  omtale  Begrebet  ny  lAabenbaring, 
hvorved  menes  guddommelig  Forbindelse  mellem  Gud  og 
Mennesket  i  disse  sidste  Dage.  Eftersom  dette  Emne  er  i 
højeste  Grad  vigtigt,  behøver  jeg  ikke  at  uddybe  det  nær- 
mere —  først  fordi  det  forstaas  godt  baade  i  og  udenfor 
Kirken,  og  for  det  andet,  fordi  dets  Novitet  aldrig  er  blevet 
benægtet.  Jeg  mener  ikke,  at  Gyldigheden  og  Bekræftelsen 
af  Aabenbaringerne  til,  Joseph  Smith  ikke  er  blevet  for- 
nægtet. Det  er  de  —  men  alle  indrømmer,  at  Princippet  er 
en  Venden  op  og  ned  paa  alt.  Alle  tænkende  Mennesker  vil 
ligeledes  indrømme,  at  denne  Lære  —  engang  forkyndt  — 
vil  gøre  Ende  paa  alle  Stridigheder  med  Hensyn  til  autori- 
tativ Religion. 

MENNESKETS  STILLING. 

Saa  kommer  den  nye  Opfattelse  af  Mennesket,  dets  tid- 
ligere, nuværende  og  fremtidige  Stilling.  Jeg  vil  ikke  hæv- 
de, at  der  ikke  er  blevet  fostret  store  Ideer  før  Profetens 
Tid,  som  i  visse  Henseender  kunde  sammenlignes  med 
hans.  Utvivlsomt  troede  mange  paa  Menneskets  Forudtil- 
værelse.  Det  kunde  ikke  være  anderledes  for  bibelkyndige 
Mennesker,  men  aldrig  nogensinde  før  havde  der  foreligget 
saa  omfattende,  sammenhængende  og  bestemt  Forstaaelse, 
som  Profeten  fremstillede  den.  Intelligensens  og  Intelli- 
gensernes ubrudte  Sammenhæng,  vore  individuelle  Aan- 
ders  Faderskab  og  for  den  Sags  Skyld  ogsaa  Moderskab, 
vor  Handlefrihed  i  vort  førjordiske  Liv,  aandelig  Skabelse 
før  den  materielle,  Forholdet  og  Slægtskabet  mellem  Le- 
geme og  lAand  i  dette  Liv  og  i  det  tilkommende,  den  højere 
Plan  for  evig  Fremgang  —  alle  disse  og  mange  beslægtede 
Punkter  udgør  en  samlende,  logisk  autoritativ  Forklaring 
ud  e-n  Sidestykke  i  den  kristne  Litteratur. 

NY  OPFATTELSE  AF  DET  MENNESKELIGE 
LEGEME. 

Af  særlig  Interesse  er  Opfattelsen  af  Legemet  som  Aan- 
dens  Bolig.  Om  denne  Idé  er  der  blevet  opbygget  en  Filo- 
sofi. I  den  er  Menneskets  Legeme  noget  helligt.  Det  er  ikke 
hans  eget,  som  ustraffet  kan  krænkes.  Gud  skabte  det  som 

Bolig  for  hans  Aand.  Enhver  bevidst  Krænkelse  af  Lege- 
met er  en  Forhaanelse  mod  iGud.  Og  derfor  er  det,  at  Om- 
sorgen for  Legemet  har  virkelig  aandelig  Betydning.  Det 
er  tvivlsomt,  om  noget  religiøst  Samfund  til  nogen  Tid 
nogensinde  har  modtaget  en  mere  enestaaende  og  ny  Lære 
end  Visdomsordet,  hvis  Befalinger  kendes  af  mange,  men 
hvis  dybereliggende  Filosofi  kun  forstaas  af  et  Faatal.  I 
denne  guddommelige  (Aabenbaring  om  Guds  Vilje  forma- 
nes Menneskene  til  —  »ikke  ved  Tvang«  —  men  med 
venlig  Overtalelse  at  undgaa  alle  Stimulanser,  Narkotika 
og  alle  skadelige  Stoffer  og  at  bruge  til  Føden  de  Ting, 
som  især  er  godt  for  Mennesket,  med  vidunderlige  Løfter 
om  Visdom  og  Sundhed  ved  Adlydelse  af  denne  Aabenba- 
ring. 

FAMILIEN  SOM  GUDS  BØRN. 

Tæt  forbundet  med  Menneskets  Tilstand  og  Stilling  er 
Opfattelsen  af  hele  den  menneskelige  Familie  som  Guds 
Børn.  Til  dette  Forhold  skænkede  Joseph  Smith  mange 
nye  Bidrag.  Han  forkyndte  Guds  almindelige  Betfærdighed 
og  Kærlighed  til  sine  Børn,  som  ingen  ellers  nogensinde 
har  gjort.  Hans  Theologi  fratager  ingen  Opstandelsen.  Alle 
vil  komme  frem  af  Graven;  alle  Legemer  vil  blive  genfor- 
enet med  Aander,  som  saa  vil  udgøre  evige  Sjæle,  ved 
Frelserens  almindelige  Forløsning.  Der  vil  blive  Frelse  for 
alle  i  den  Betydning,  i  hvilken  Vendingen  almindeligvis 
bruges,  men  Frelse  i  Betydningen  Opstandelse,  er  ikke  Op- 
højelse. I  det  tilkommende  Liv,  som  i  dette,  findes  der 
Grader  af  Herlighed,  fortrinsberettigede  Steder  og  Tilstan- 
de. Godhed  og  Lydighed  vil  faa  deres  Betydning,  hvis  høj- 
este Form  er  at  bo  i  Gud  og  hans  Søns  Nærhed.  Evange- 
liets foreskrevne  Krav  som  Daab,  Haandspaalæggelse  og 
andre  Ordinancer  er  ikke  Forudsætninger  og  Betingelser 
for  Opstandelsen,  som  mange  mener.  De  er  kun  nødven- 
dige for  Ophøjelse  —  den  højeste  Form. 

Ophøjelse  er  ikke  blot  planlagt  for  nogle  faa  udvalgte. 
Den  er  alles  Eje,  som  vil  berede  sig  til  at  indgaa  i  Guds 
Bige.  Der  gives  alle  Lejlighed  til  Forberedelse,  ikke  alene 
de  levende,  men  ogsaa  dem,  der  er  døde.  Saaledes  er  Fa- 
derens Betfa^rdighed. 

TEMPLER  OG  ARBEJDE  FOR  DE  DØDE. 

Det  faar  mig  til  at  tænke  paa  et  andet  uvurderligt  Bi- 
drag, helt  ejendommeligt  og  nyt.  Det  er  mærkeligt,  at  det 
med  den  ret  hyppige  Omtale  i  Skriften  af  Templer  og 
med  den  ofte  citerede  Henvisning  til  Daab  for  de  døde, 
at  Josph  Smith  skulde  have  været  den  første  af  alle  Krist- 

ne  til  at  fatte  Hensigten  med  Templer  og  indføre  stedfor- 
trædende Arbejde  for  de  døde.  Denne  store  Plan  i  de  sidste 
Dage  fortjener  udførlig  Omtale.  Det  maa  dog  være  til- 
strækkeligt her  blot  at  henlede  Opmærksomheden  derpaa. 
I  dens  Forgreninger  og  hele  Udstrækning  omfatter  den 
væsentligt  Evangeliets  hele  Maal.  Livets  Mening  forenkles 
for  Menneskets  Forstaaelse.  Gennem  det  gengivne  Præste- 
dømmes evige  Kræfter  udføres  Ordinancer  og  Ceremonier 
som  Forberedelse  til  Adgang  til  Guds  celestiale  Rige,  og 
de  døde,  som  har  levet  uden  Anledning  til  at  nyde  disse 
høje  Privilegier  tilstaas  der  —  gennem  deres  Slægts  Ar- 
bejde -     de  samme  Rettigheder  som  dem,  der  lever. 

BESEGLING  AF  MAND  OG  HUSTRU. 

Et  af  Kendemærkerne  ved  Tempelarbejdet  bør  især  om- 
tales. Det  er  Beseglingen  af  Mand  og  Hustru  i  den  evige 
Ægteskabspagt.  Joseph  Smith  lærte,  at  Familien  er  Grund- 
laget for  Ophøjelse,  og  at  dens  Udbygning  og  Planlæggelse 
til  Evigheden  er  Himlen  selv.  Han  helliggjorde  Forbindel- 
sen mellem  Familiens  Medlemmer.  Han  gjorde  Faderen 
til  Præst  og  Moderen  til  Præstinde  i  Hjemmets  Tempel. 
Hvis  denne  hans  straalende  Fortolkning  af  denne  gud- 
dommelige Institution  vilde  blive  Genstand  for  almindelig 
Ei'terlevelse,  vilde  mange  Samfundsonder  helbredes,  og 
Menneskeslægtens  Broderskab  vilde  være  en  Kendsgerning. 
Alene  dette  berettiger  ham  til  en  Hædersplads  blandt  Ver- 
dens Filosoffer  og  Velgørere. 

AT  KIRKEORGANISATION  OG  PRAKSIS. 

Pladsen  tillader  ikke  at  gaa  videre  i  Detaljer.  Jeg  maa 
blot  omtale  dem.  Kirkens  Organisation;  dens  fænomenale 
Vækst,  dens  Kvorummer,  Afdelinger,  Autoriteter,  Embeds- 
mænd, dens  uforlignelige  Missionærsystem  var  alle  Pro- 
dukter af  Profetens  Inspiration,  Visdom  og  Syn.  Han  var 
ogsaa  Grundlægger  af  Byer,  en  Statsmand  af  Format  og 
en  saadan  Fører  for  Mennesker,  at  hans  Indflydelse  endog 

efter  hans  Død  er  vokset  med  Aarene. 

SKRIBENT  OG  FILOSOF. 

Hans  litterære  Arbejder  maa  ikke  glemmes.  Han  frem- 
bragte mere  af  det  skrevne  Ord,  det  vil  sige  Guds  aaben- 
barede  Ord,  end  noget  andet  Menneske,  vi  kender.  I  Vir- 
keligheden vilde  hole  hans  Produktion  næsten  kunne  maa- 
le  sig  med  alle  andres  lagt  sammen.  I  Mormons  Bog,  Pag- 
tens Bog  og  Den  kostelige  vil  man  kunne  finde  saadanne 
storslaaede    Sandheder     som     »Guds   Herlighed    er    Intelli- 

gens«,  »Menneskene  er  til,  for  at  de  kunde  nyde  Glæde«, 
og  mange  andre  Sandheder  af  uvurderlig  Betydning.  Han 
fremkom  ogsaa  med  andre  bemærkelsesværdige  Udtalelser 
som  »Det  er  umuligt  for  et  Menneske  at  blive  frelst  i  Uvi- 
denhed«, »Et  Menneske  frelses  ikke  hurtigere,  end  det 
faar  Kundskab«.  Han  skrev  Historie  og  Afhandlinger  om 
mange  Emner  og  var  en  Taler  med  mægtig  Indflydelse  og 
overbevisende  Styrke. 


Salt  Lake  Tempel 
Her  udføres  hellige  Ordinancer 

Verdens  Oplysning  i  det  Aarhundrede,  der  er  fulgt  efter 
hans  Liv,  har  ikke  konstateret  en  eneste  Fejl  i  hans  theo- 
logiske  og  filosofiske  Udtalelser,  og  det  Samfund,  han  op- 
rettede er  uden  Tvivl  enestaaende,  og  mange,  som  ikke  til- 
hører det,  hævder  dets  Overlegenhed  over  alle  sociale  Sy- 
stemer paa  Jorden. 

FORKLARINGEN. 
Hvad    er   Forklaringen?    Hvorledes    kan    vi    motivere   de 
opnaaede   Resultater,   disse   ophøjede   Bidrag   til   vor   Tids 
Lærdom,  Viden  og  Kundskab. 

Joseph  Smiths  Kritikere  har  latterliggjort  ham.  De  har 
lagt  Vægt  paa  hans  Ungdoms  Ufærdighed,  hans  Mangel 
paa  Uddannelse  og  betakket  sig  for  hans  Intelligens.  Har 
de  ved  at  gøre  dette  hjulpet  med  til  at  finde  Forklaringen? 
Maaske  har  de  —  uden  at  ville  det  --  for  jo  mere  mangel- 
fuld med  medfødt  Begavelse  >og  Uddannelse  de  gør  Profe- 
ten, desto  sikrere  angiver  de  Vejen  til  den  uundgaaelige 
Slutning,  at  den  Forklaring,  han  giver  om  sig  selv  og  sit 
Arbejde  er  den  eneste  Forklaring.  Hvis  det  var  blevet  be- 
vist, at  han  var  et  Menneske  af  usædvanlig  Aand  og  Ud- 
dannelse, kunde  der  være  nogen  Garanti  for  den  Forme- 
ning, at  hans  Værk  var  et  Resultat  af  hans  Hjernes  glim- 
rende Funktion;  men  de,  der  har  søgt  at  kritisere  ham 
sønder  og  sammen,  har  berøvet  sig  selv  for  det  logiske  i 
denne  Præmis.  Maaske  vilde  Gud  det  saaledes. 

Der  er  kun  en  Forklaring,  der  er  holdbar.  Gud  valgte 
denne  Mand.  Han  talte  gennem  ham.  Den  unge  Mands  rene 
og  ufordærvede  Sjæl  var  en  frugtbar  Mark  for  aandelig 
Sæd.  Den  voksede  og  modnedes  til  en  fuldkommen  Tro, 
som  førte  Joseph  ind  i  Samkvem  med  Gud.  Da  det  var 
sket,  var  intet  uopnaaeligt. 

PRISER  PROFETEN. 

Idag  forkynder  vi  ham  som  Profet  og  synger  til  hans 
Ære  lige  saa  oprigtig,  lige  saa  hengivent,  som  de  gjorde 
for  Hundrede  Aar  siden,  da  de  sad  i  Nærheden  af  ham  og 
følte  hans  Indflydelse  og  hørte  Guds  Ord  af  hans  Læber. 

»Priser  Profeten,  som  skued  Jehova! 
Jesus  har  salvet  den  herlige  Seer. 
Aabnet  blev  Tidernes  Fyldes  Husholdning. 
Det,  som  blev  talet  paa  Jorden  nu  sker.« 

VIDNE  OM  SANDHEDEN. 

Det  vilde  næppe  synes  nødvendigt  at  pege  paa  dette 
Vers'  selvindlysende  Slutning  og  Hensigt.  Er  der  nogen, 
der  i  deres  Hjerte  har  modtaget  et  Vidnesbyrd  om  den 
guddommelige  Sandhed,  der  findes  i  de  Ting,  Profeten  Jo- 
seph skænkede  Verden,  beder  jeg  dem  være  tro  —  tro 
mod  deres  Vidnesbyrd,  tro  mod  Profeten,  tro  mod  Sagen 
og  dens  bemyndigede  Ledere,  tro  mod  de  Pagter,  de  har 
gjort  paa  hellige  Steder  og  tro  mod  Menneskets  Broder- 
skab. Hvis  der  er  nogen,  der  ikke  har  modtaget  dette  Vid- 
nedsbyrd,  beder  jeg  dem  tænke  Sagen  igennem.  Jeg  giver 
dem  —  af  mit  Livs  Erfaringer  —  en  ydmyg,  men  sikker 
Forsikring  om,  at  de,  hvis  de  vil  modtage  og  anvende  Jo- 
seph Smiths  Lærdomme,  vil  blive  lykkelige.  Tvivl  og  Usik- 

kerhed  vil  forlade  dem.  Der  vil  komme  Mening  i  deres 
Tilværelse.  Familiebaandene  vil  blive  skønnere.  Venskaber 
vil  blive  kærere.  Arbejdet  vil  faa  Perspektiv,  og  Kristi 
Fred  vil  blive  deres.  Jeg  bevidner  det  i  Jesu  Kristi  Navn. 
Amen. 


Den  danske  Missions  Historie 


(Fortsat) 
I  December  1851  blev  en  Del  Hellige  forfulgt  af  en  Pø- 
belsværm i  Landsbyen  Brøndbyøster  ved  København,  hvor 
en  Familie  ved  Navn  Knudsen  boede.  Manden  var  Skræ- 
der,  i  hvis  Hjem  Møder  tidligere  var  blevet  afholdt  ved 
forskellige  Lejligheder,  og  som  Regel  havde  der  ikke  fun- 
det Forstyrrelser  Sted,  undtagen  en  eller  to  Gange,  da  nogle 
unge  Mennesker  havde  udvist  lidt  støjende  Adfærd,  men 
en  Aften  i  December  1851,  da  to  Brødre  (Fred.  C.  Sørensen 
og  en  Broder  Møller)  prædikede  Omvendelse  til  Folket, 
blev  Lysene  pludseligt  slukkede,  og  de  to  omtalte  Brødre 
blev  ilde  tilredt  af  en  Pøbelsværm,  som  var  kommet  til 
Stede.  Broder  Møllers  Jakke  blev  revet  i  Stykker.  Søndag 
den  14.  December  holdt  fire  af  Brødrene  et  Møde,  og  mange 
af  Søskende  i  København  var  kommet  ud  for  at  overvære 
Gudstjenesten.  Saa  snart  som  Mødet  var  forbi,  og  de  be- 
søgende begyndte  Turen  tilbage,  blev  de  hilst  med  en  Byge 
af  Sten,  Kartofler  og  andet  fra  en  Skare,  som  havde  ligget 
paa  Lur.  Efter  at  de  Hellige  havde  tilbagelagt  et  lille  Styk- 
ke, var  der  en  eller  anden,  der  gav  Signal  for  at  forkynde, 
at  de  Hellige  kom,  og  da  disse  var  indenfor  Skudlinien, 
modtog  de  en  anden  Salve  af"  Sten  og  Kartofler,  endvidere 
kom  der  flere  Mænd  og  Kvinder  til,  som  havde  stillet  sig 
op  langs  Hegn  og  i  Grøfter,  for  at  tage  aktiv  Del  i  den  ulige 
Kamp  mellem  Hellige  og  Syndere.  Nogle  af  Angriberne  var 
bevæbnet  med  tykke  Kæppe  og  Stokke,  og  Sten  og  Snavs 
fløj  tæt  omkring  de  Hellige.  Nogle  af  Kvinderne  i  Angri- 
bernes Rækker  bar  Kasteskytset  i  Forklæderne,  hvormed 
de  saa  kunde  forsyne  deres  mandlige  Ledsagere,  medens 
de  paa  blasfemisk  Maade  raabte  og  skreg:  »Kald  nu  paa 
jeres  Gud,  saa  han  kan  forsvare  jer!«  Flere  af  Brødrene 
blev  slaaet  i  Jorden,  rullet  paa  den  snavsede  og  fedtede 
Vej  og  mishandlet  med  Kæppe  og  bare  Næver;  deres  Frak- 
ker blev  revet  i  Stykker  i  adskillige  Tilfælde,  og  endog  en 
af  Søstrene  blev  overfaldet  og  groft  mishandlet.  Paa  denne 
Maade  forfulgte  Pøbelen  de  Hellige  et  langt  Stykke  paa 
Vej,  og  da  de  til  sidst  kom  til  en  Gaard  ved  Landevejen, 

søgte  de  derind  for  at  finde  Beskyttelse,  men  da  de  heller 
ikke  var  i  Sikkerhed  der,  flygtede  de  i  Mørket  tværs  over 
Markerne,  stadig  forfulgt  af  deres  »kristne  Venner«,  indtil 
de  naaede  en  anden  Gaard,  hvor  de  endnu  en  Gang  søgte 
Ly.  Her  nægtede  Beboerne  dem  imidlertid  Beskyttelse,  men 
en  venligsindet  Pige  viste  dem  en  Vej  ud  gennem  Haven 
ud  i  Marken,  og  paa  denne  Maade  undslap  de  til  sidst 
deres  Forfølgere. 

En  af  de  forfulgte  Hellige  ved  denne  Lejlighed  siger:  »I 
tre  Kvarter  var  vi  tilsyneladende  fuldstændigt  i  Djævelens 
Magt,  men  medens  Gud  tillod,  at  han  havde  Magt  over  vore 
Legemer,  frydede  vi  os  i  Aanden,  for  vi  vidste,  at  vi  led 
for  Sandhedens  Sag.  Vi  kan  ikke  beskrive  de  Lidelser,  vi 
gennemgik,  men  en  liden  Tid  saa  det  sandelig  ud  til,  at 
ingen  af  os  vilde  slippe  derfra  med  Livet.« 

Der  blev  straks  gjort  Anmeldelse  til  Birkedommeren, 
men  denne  Embedsmand  skældte  de  forurettede  ud  og 
sagde  vredt,  at  han  vilde  yde  dem  saa  lidt  Beskyttelse  som 
muligt.  Han  fortalte  dem  ogsaa,  at  Betjenten  flere  Gange 
havde  henledt  hans  Opmærksomhed  paa  Møderne  og  de 
dermed  følgende  Forstyrrelser  i  Landsbyen.  Det  syntes,  at 
baade  han  og  Betjenten  var  bekendt  med  Anslaget  mod  de 
Hellige,  før  det  virkelige  Overfald  fandt  Sted.  Ihvertfald 
blev  der  ikke  af  Myndighederne  taget  Skridt  til  at  bringe 
Voldsmændene  for  Domstolene.  De  Hellige,  som  blev  over- 
faldet ved  den  Lejlighed  var  tolv  i  Antal,  og  nogle  af  dem 
rejste  personlig  Anklage  for  Dommeren. 

I  December  1851  flyttede  Ældste  Christian  Christiansen 
sin  Familie  fra  Aalborg  til  den  lille  By  Skive,  hvor  han 
straks  gik  i  Gang  med  aktivt  Missionærarbejde.  Det  vakte 
Opstandelse  blandt  Folk,  og  mange  kom  for  at  lære  noget 
om  den  ny  Religion.  Blandt  de  besøgende  var  Sognepræsten, 
Herr  Møller,  der  kom  til  Broder  Christiansens  Hjem  og  tru- 
ede ham  med  de  ubehagelige  Konsekvenser  det  vilde  faa 
for  ham  (Christiansen),  hvis  han  prædikede  »Mormonis- 
me« i  Skive,  samtidig  forsikrede  Præsten  ham  om  sit  fjendt- 
lige Sindelag,  Broder  Christiansen  fortalte  Præsten,  at  den- 
ne kunde  gøre  al  sin  Indflydelse  gældende  mod  Herrens 
Værk,  men  han  vilde  ikke  faa  Held  ud  af  det,  for  Gud 
vilde  standse  hans  Opposition.  Dette  viste  sig  at  være  en 
profetisk  Udtalelse.  Præsten  forlod  rasende  Stedet,  men 
døde  nogle  faa  Dage  senere. 

Følgende  Uddrag  af  et  Brev,  skrevet  af  Ældste  Erastus 
Snow  i  København  den  15.  Decembr  1851,  vil  give  Læserne 
en  Idé  om  de  Tilstande,  der  herskede  i  Danmark  ca.  li 
Aar  efter,  at  de  første  Ældster  var  ankommet  til  Skandi- 
navien : 

»Vi  har  bestræbt  os  paa  at  udstrække  vort  Virkefelt  til  alle 
betydelige  Øer  og  Provinser  og  ligeledes  til  Norge,  og  paa  de 
fleste  Steder,  har  vi  vundet  Fodfæste,  endskønt  de  Vanskelig- 
heder, vi  møder  ikke  kan  fattes  af  dem,  som  kun  har  arbejdet 
i  England.  *  *  Mange  Steder  her  er  det  at  annamme  Evangeliet 
næsten  det  samme  som  at  udsætte  sig  for  konstant  Livsfare; 
og  ved  at  rejse  rundt  og  prædike  det  gaar  et  Menneske  med 
Livet  i  Hænderne.  Den  danske  Grundlov  garanterer  Retten  til 
Trosfrihed,  men  den  opholdes  ikke  af  sideløbende  Love  eller 
støttes  af  Landets  moralske  Kraft;  og  naar  man  undtager  Kø- 
benhavn og  de  større  Byer,  er  det  knap  kendt,  at  en  saadan  Ret 
eksisterer.  Det  er  i  Præsternes  Interesse  at  holde  Folket  i  Uvi- 
denhed om  dette  Forhold,  og  deres  Indflydelse  paa  Landet  og  i 
de  mindre  Byer  er  næsten  ubegrænset.  Masserne  læser  ikke.  Vi 
maa  forklare  Grundloven  for  at  berede  Vejen  for  Bibelen  og  Bi- 
belen for  at  berede  Vejen  for  Mormons  Bog.  *  *  Ældste  Fors- 
gren og  hans  Medarbejder  løb  i  nogle  Uger  Spidsrod  paa  Fal- 
ster og  undslap  med  Nød  og  næppe,  men  de  trodsede  Stormen, 
fik  mange  Venner,  og  Fremtiden  ser  nu  ret  lovende  ud  for  dem. 
Paa  Bornholm  synes  der  at  have  været  erklæret  skaanselsløs 
Krig  mod  Sandheden.  Den  begyndte  i  Rønne  og  bredte  sig  til 
hele  Øen.  Det  er  nogle  Maaneder  siden  Sæden  først  blev  saaet 
paa  Øen,  og  fem  forskellige  Brødre  har  arbejdet  med  mere  eller 
mindre  Held,  indtil  de  -  -  efter  at  have  døbt  mellem  30  og  40 
—  fuldstændigt  er  blevet  drevet  fra  Øen.  De  to  sidste  ankom 
dertil  den  5.  ds.  Missionærerne  blev  drevet  fra  Sted  til  Sted  og 
led  korporlig  Overlast.  Deres  Venner  søgte  at  forsvare  dem, 
men  deres  Fjender  begyndte  at  ødelægge  deres  Ejendom  og  at 
hævne  sig  paa  deres  Venner  med  saadanne  Trusler,  at  deres 
Venner  for  at  undgaa  Blodsudgydelse  sendt  dem  bort.  Der  har 
været  udbredt  kæmpemæssige  Løgne  om  os,  men  i  Stedet  for 
med  mine  begrænsede  Midler  og  Sprog  at  forsøge  at  standse 
denne  Tornado,  som  er  gaaet  gennem  Landet,  har  jeg  følt  mig 
tilfreds  med  at  offentliggøre  den  enkle  og  ligefremme  Beretning 
om  de  Hellige  *  *  De  unge  Medlemmer  i  dette  Land  er  allerede 
blevet  prøvet  med  Apostasi  saa  vel  som  Forfølgelse.  Ved  vor 
sidste  Konference  blev  det  rapporteret,  at  ea.  60  var  blevet 
udvist  af  Landet.  Nogle  af  disse  har  lagt  den  gamle  Apostasiens 
Aand  for  Dagen. 

Vi  havde  en  udmærket  Konference  den  15.,  16.  og  17.  d.  M. 
Der  var  mange  til  Stede;  der  herskede  stor  Enighed  og  Kær- 
lighed. Den  Helligaand  var  i  rigelig  Maal  udgydt  over  os,  mange 
blev  ordineret  til  Præstedømmet,  og  megen  nødvendig  Instruk- 
tion givet.  Mange  af  Medlemmerne  har  en  god  Uddannelse  og 
Kendskab  til  Skriften.«  Nogle  faa  kan  læse  Engelsk.« 

Ved  Slutningen  af  1851  bestod  Den  skandinaviske  Mis- 
sion af  12  organiserede  Grene,  der  igen  var  inddelt  i  3 
Konferencer  (Distrikter),  nemlig  København,  Fredericia 
og  Aalborg.  Medlemsantallet  i  hele  Missionen  var  omtrent 
fem  Hundrede,  indbefattende  tolv  lokale  Ældster  og  ikke 
saa  faa  Præster,  Lærere  og  Diakoner. 

Søn  og  SYaade. 

Vtf  Jens  9*.  Johansen. 


0  Jesus  %ak  for  al  din  SYaade 
som  ved  tfCorsets  0~od  udsprang, 
og  cfcak  for  al  din  We  og  °Oaade, 
du  for  os  led,  paa  SKovset  trang. 

0  Jesus  %ak  for  SYaadens  SKilde, 
som  Sjælen  kvæger  ved  sit  tyæld, 
og  SYaadens  'Gid  ej  vi  maa  spilde 
men  prise  £jud  fra  £ry  til  SKvæld 

Sn  stille  Stund,  en  indre  Stemme, 
os  minder  om,  at  JVaadens  ^id 
saa  let  i  herden  vi  forglemme 
ved  et  syndigt  <£iv,  i  SKiv  og  Strid. 

Øg  ^Verdens  Øyrste  gærne  fører 
os  i  Syndens  fflfgrund  ned. 
han  Sjælens  Salighed  os  vil  røve 
og  lønner  med  —  ^fortabelse. 

^Bønnens  PHagt  gør  Underværker. 
SYaar  ^roen  staar  paa  ^Klippegrund, 
da  kan  Svage  blive  stærke 
udi  *3)ødens  —  bitre  Stund. 

Øg  'Bønnen  op  kan  Qøre  lukke 
saa  vel  i  &iimlen,  som  paa  Jord, 
for  hver  som  efter  S/Yaaden  sukke 
og  troer  paa  Jesu  sande  Ørd. 

Billedet  paa  Forsiden. 

Billedet  paa  Forsiden  viser  Det  første  Præsidentskab 
paa  Vej  over  Tempelpladsen.  Fra  venstre  til  højre  Præ- 
sident J.  Reuben  Clark,  jr.f  Præsident  Heber  ].  Grant  og 
Ptæsident  David  O.  Mc  Kay.  I  Baggrunden  ses  det  be- 
rømte Salt  Lake  Tempel  og  Statuen  af  Joseph  Smith. 


Kirkelige  Nyheder  fra  hele  Verden. 


DR.  F.  J.  PACK,  en  af  Utahs 
mest  fremragende  Pædago- 
ger og  Professor  i  Geologi 
ved  Utahs  Universitet  døde 
Fredag  den  9.  December  i 
en  Alder  af  63.  Han  var 
Medlem  af  filere  geologiske 
Selskaber;  til  Trods  for  sit 
store  videnskabelige  Arbejde 
var  han  dog  aktiv  i  Kirken. 
Han  var  især  kendt  som  en 
frygtløs  Forkæmper  for  Vis- 
domsordet. 

PRÆSIDENT  HEBER  J. 
GRANT  havde  den  23.  No- 
vember 1938  præsideret  over 
Kirken  i  20  Aar.  I  disse  Aar 
har  Kirkens  Fremgang  været 
meget  stor  i  alle  Retninger. 
Dagen  før  (22.  November) 
fejrede  Præsidenten  sin  82 
Aars  Fødselsdag.  Paa  Minde- 
dagen hædredes  han  ved  en 
stor  Banket  i  Hotel  Utah. 

IKKE    ALLE    af    Jesu    Kristi 


Kirke  af  Sidste  Dages  Helli- 
ges Missionsaktiviteter  er  i 
»Verden«  udenfor  Utah.  Paa 
Tempelpladsen  i  Salt  Lake 
City  findes  der  et  Oplys- 
ningsbureau,  som  forsyner 
de  Tusinder  af  Turister,  som 
aarligt  besøger  Mormonernes 
Hovedstad. 

Som  et  Resultat  af  dette 
Arbejde  forlader  Turisterne 
Byen  med  en  klarere  For- 
staaelse  af  Kirken  og  dens 
Maal.  De  lokale  Missionærer 
finder  mange  Venner,  som 
de  søger  at  vedligeholde 
Forbindelsen  med  gennem 
Korrespondance.  Præsident 
Joseph  J.  Cannon  præsiderer 
over  denne  Tempel  Blok 
Mission. 

Fra  Januar  til  Oktober  1938 
var  der  317.491  besøgende, 
hvoraf  9.337  udfyldte  Missio- 
nærernes Kort  og  4.191  købte 
Mormons  Bøger. 


Fra  Missionsmarken. 


AALBORG:  Fredag  den  18.  November  afholdt  Søndagsskolen  e.n 
festlig  Sammenkomst  til  Fordel  for  den  Julefest,  som  hvert  Aar 
afholdes  for  Børnene. 

Præsident  Valdemar  Christensen  bød  Velkommen,  og  derefter 
talte  Distriktspræsident  Henriksen  om  Søndagsskolens  Betyd- 
ning. Der  blev  præsenteret  flere  forskellige  smukke  Sangnumre 
af  Børnene,  og  endvidere  blev  der  udført  et  muntert  Program, 
bl.  a.  2  Sketch,  hvoraf  særlig  skal  fremhæves  Eventvret  om 
Snehvide  og  Dværgene,  som  Børnene  opførte  til  megen  uitede 
baade  for  sig  selv  og  Forsamlingen. 

Der  blev  solgt  Forfriskninger;  og  forskellige  Gaver,  som  Sø- 
skende og  gode  Venner  havde  skænket,  blev  solgt  paa  Auktion. 

Aftenen  viste  det  gode,  som  Børnene  lærer  i  Søndagsskolen 
og  i  Primaryklassen,  og  saavel  Børn  som  de  Forældre,  der  var 
mødt  op,  fik  Udbytte  ud  af  Aftenen. 

AALBORG:  Da  man  endnu  ikke  var  naaet  langt  væk  fra  den 
rigtige  Juletid,  var  der  virkelig  Stemning  til  Stede  ved  Juletræs- 
festen, som  afholdtes  Onsdag  den  28.  December.  -  Der  var 
mødt  mange  Søskende  og  Venner  samt  Børn.  Blandt  Gæsterne 
var  den  82aarige  Broder  Jens  Jensen  fra  Ephraim,  Utah,  samt 
hans  Søster,  hvem  han  besøger  i  Aalborg,  efter  at  have  været  i 
Amerika  i  32  Aar.  Festen  var  helt  igennem  vellykket,  og  den 
store  Forsamling  var  et  Tegn  paa  Paaskønnelse  for  Søndags- 
skolens Arbejde. 

AALBORG:  Nytaarsaften  blev  fejret  af  de  unge,  som  havde  ar- 
rangeret en  festlig  Sammenkomst  i  Ungdomsforeningens  jule- 
dekorerede  Sal.  Der  var  Sang  og  Musik  at  glæde  sig  over  og  i 
det  hele  taget  et  udmærket  Program.  Foruden  Frugt  og  Juleknas 
blev  der  senere  paa  Aftenen  serveret  lækkert  Smørrebrød  ved 
et  nydeligt  dækket  Bord,  og  da  man  hørte  de  12  Slag,  som  dan- 
nede Skel  mellem  det  gamle  og  det  nye  Aar,  var  det  en  Ungdom, 
som  i  det  gamle  Aar  havde  lært  at  holde  sammen  og  være  tak- 
nemmelig for  Kirkens  Lærdomme. 

AARHUS:  Den  20.  November  1938  blev  Ingeborg  Marie  Kirke- 
gaard døbt  af  Ældste  J.  Newell  Christensen.  Vi  byder  velkom- 
men i  Kirken. 

AARHUS:  Jørn  Pedersen,  4  Maaneder  gammel,  Søn  af  Broder 
og  Søster  Pedersen  i  Hammel,  døde  den  9.  December  1938  af 
Lungebetændelse.  Vi  udtrykker  vor  dybeste  Medfølelse  med  de 
efterladte. 

AARHUS:  Aarhus  Grens  Søndagsskole  afholdt  Torsdag  den  29. 
December  1938  en  vellykket  Juletræsfest.  Begge  Sale  var  fyldt. 
Der  var  98  voksne,  43  af  Søndagsskolens  Børn  samt  52  frem- 
mede Børn  til  Stede.  Festen  var  i  alle  Maader  vellykket.  Jule- 
træet blev   som  sædvanlig  skænket  af  Broder  Wohlert  Nielsen. 

RANDERS:  Mandag  den  19.  December  1938  fejrede  Broder  og 
Søster  Alex  Nielsen  deres  Sølvbryllup.  Der  blev  afholdt  en 
Festlighed  af  Søskende  og  Venner  til  Ære  for  Parret.  Vi  ønsker 
dem  endnu  mange   og  lykkelige  Aar. 

RANDERS:  Mandag  den  5.  December  1938  fyldte  Søster  Jensine 
Thomsen  den  høje  Alder  af  82  Aar.  Søster  Thomsen  har  været 
Medlem  af  Kirken  i  38  Aar  og  har  altid  været  et  trofast  og 
pligtopfyldende  Medlem.  Vi  ønsker  Søster  Thomsen  en  fredfyldt 
Livsaften. 

fødselsdage  i  fflarhus  £jven. 

Fredag  den  3.  Februar  1939  fyldte  Søster  Maren  Jensen  79 
,  Aar. 

Den  26.  Marts  1939  fejrer  Søster  Frederikke  Skov  sin  74  Aars 
Fødselsdag. 

Den  5.  April  1939  fylder  Søster  Ane  Madsen  85  Aar. 

Den  kvindelige  Hjælpeforening  ønsker  disse  vore  Søstre 
hjertelig  til  Lykke  og  ønsker  for  dem,  at  de  maa  have  en  lys 
Livsaften. 


